ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተዘክሮታት ኣብርሃም ኣፈወርቂ፡ ብማዕዶን ቀረባን 13 ጥቅምቲ 2017 ምንጪ ስእሊ, TES ኣብ 1995 ኣቢሉ እዩ ንመጀመርታ ግዜ ደርፍን ሙዚቃን ኣብረሃም ኣፈወርቂ ክሰምዕ ዝዝከረኒ። ኣብቲ ምስ ሙዚቃኡን ደርፉን ዝተላለኹሉ እዋን ብዛዕባኡ ጽቡቕ ነገር ይውረ ኣይነበረን ። " ኣብ ተለቪዥን ኤርትራ ቃለ-መሕትት ክገብር ተሓቲቱስ 30ሽሕ ብር እንተዘይከፊልኩሙኒ ኢሉ ኣቕቢጹ። ኣብ መበል ሓሙሻይ ዓመት ጽምብል ናጽነት ከኣ፡ ኣብ [ኣስመራ እስታድዩም] ዝደረፋ 'ኤረየ ከም ተኣምር ናይ ናጽነት ዳግመ ህንጻ ከም ዝዕወት ተኣማሚነ' ንእትብል ደርፉ ኽደርፍ፡ ካብ ሄሊኮፕተር ብፓራሹት ኣውርዱኒ ኢሉ" ዝብል፡ ኣብ ባህሊ ናይቲ እንነብረሉ ዝነበርና ሃዋሁው፡ ዘይቅቡል ሕቶታት ሓቲቱ ተባሂሉ፡ ዘጽልእ ወረ ስለዝትነዝሐ፡ በቲ ናይ ሽዑ ኣተሓሳስባይ፡ 'እዚ ወዲስ እንታይ ረኺቡዎ እዩ ናብ ገንዘብን ዝናን ዝቀዳደም' ዝብል ስምዒት ስለዝሓደረኒ ኣይተቐበልኩዎን። ብነብሰይ፡ ብዙሕ ሰማዕ ሙዚቃ ኣይነበርኩን'ሞ እቲ ወረታት ምስ ተወሰኾስ፡ ድምጺ ሙዚቃኡ ከይሰምዕ እውን ርሒቐ። ኣጋጣሚ ኮይኑ ግን፡ ኣብ 1997 ኣቢሉ፡ ሓደ ብፍቕርን ናፍቖትን ዝተጠቕዐ፡ ቀረባ ስነ-ጥበባዊ ፈታዊየይ፡ ነታ "ሓሳብ ናይ ልበይ እንተኾይኑለይ!" ንእትብል ደርፊ ኣብርሃም ንኪሰምዓ ኣጥቢቑ ለሚኑኒ። ብዙሕ ግዜ፡ ብሃገራውን ኣህጉራውን ፍርያት ስነ-ጥበብን መጻሕፍትን ስለእነዕልል፡ ነታ ደርፊ፡ መዕለሊ መታን ኽትኮነና ነታ ካሴት ገዚአ ሰሚዐያ። ጽምዋን ናፍቖትን ግዲ ዘይነበረኒ ኮይኑ ግን ማዕረ'ቲ ብናፍቖት ዝተጠቕዐ ሓው ኣየስተማቐርኩዋን። ምንጪ ስእሊ, TES ንሱ ግን፡ ኣብቲ ግጥሚ ንእተሰዅዐ ነብሲ ወከፍ ቃላት ብተምሳጥ እናደጋገመ፡ ንሱ ንባዕሉ እውን ንፉዕ ገጣማይ እዩ፡ ብፍላይ ነታ፡ " ሓሳብና እዋሰብ -ሽግርና ይመሳሰል ትምኒትና ሓደ ካብ ኮነ ሰብ ሰብ'ዩ ዝደሊ - ጽምዋ ሕሱም'ዩ ሂወት ፍቐድለይ -ምሳኺ መሪጸ'የ ኣነ" ንእትብል ስታንዛ፡ ብዝያዳ ከኣ ነታ " ሰብ: ሰብ እዩ ዝደሊ ጽሙዋ ሕሱም እዩ!" እትብል ክፋል ብዓሚቝ ተምሳጥ እናደጋገመ ከፍትወኒ ጽዒሩ። ንዓይ ግን ብዝያዳ፡ እታ፡ " ፍቕሪ'ዩ መንገደይ… ድኻም እንተኾይኑስ - ከዕርፍ ኣይደልን ፍቕሪ'ዩ ሂወተይ ….
